La delegació de Joventut obri el termini de presentació de grups per a participar en Morvedre Rock 21
11 de maig 2021

  
![Imagen sin texto alternativo.](/media/qthhpiux/97c_guillermomrock.jpg)  
  

El departament de Joventut i Infància de l’Ajuntament de Sagunt, junt amb l’asociació Klavija, convoca el certamen Morvedre Rock 21 per a fer costat i donar espai als grups emergents de la nostra ciutat i de l’entorn, així com oferir concerts de qualitat a les persones aficionades a la música en directe.

Fins el dia 15 de juny està obert el termini de presentació per a participar en el Morvedre Rock, dirigit a grups jóvens (fins a 35 anys) de rock locals en la modalitat A, i per a grups musicals de la Comunitat Valenciana en la modalitat B.

Una vegada s’hagen presentat els grups, se seleccionaran 4 grups locals i 4 de la Comunitat Valenciana, que actuaran als Jardins del Casino Gerència en el mes d’octubre, dels quals eixirà un grup guanyador en cada modalitat, que actuarà en un dels festivals que se realitzen a la nostra ciutat (Music Port Fest, Factory Fest i Festardor).

Tots els detalls estan a les bases que es poden descarregar a la web www.saguntjove.es. Per a més informació també es pot escriure un correu a [asociacionklavija@gmail.com](mailto:asociacionklavija@gmail.com) o fer la consulta per telèfon al 96 268 3439.

![Imagen sin texto alternativo.](/media/kvfjtyzs/97c_cartellrock.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-obri-el-termini-de-presentacio-de-grups-per-a-participar-en-morvedre-rock-21/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-obri-el-termini-de-presentacio-de-grups-per-a-participar-en-morvedre-rock-21/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-obri-el-termini-de-presentacio-de-grups-per-a-participar-en-morvedre-rock-21/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-obri-el-termini-de-presentacio-de-grups-per-a-participar-en-morvedre-rock-21/)